CELEX: 62014TN0023
Language: fi
Date: 2014-01-06 00:00:00
Title: Asia T-23/14: Kanne 6.1.2014 – Bos ym. v. parlamentti ja neuvosto

14.4.2014   
            
            
               FI
            
            
               Euroopan unionin virallinen lehti
            
            
               C 112/44
            
         Kanne 6.1.2014 – Bos ym. v. parlamentti ja neuvosto
   (Asia T-23/14)
   2014/C 112/57
   Oikeudenkäyntikieli: ranska
   
      Asianosaiset
   
   
      Kantajat: Mark Bos (Ankara, Turkki), Estelle Kadouch (Jerusalem, Israel), Siegfried Krahl (Lago Sul, Brasilia), ja Eric Lunel (Dakar, Senegal) (edustaja: asianajaja F. Krenc)
   
      Vastaajat: Euroopan unionin neuvosto ja Euroopan parlamentti
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               ottamaan esillä olevan kanteen tutkittavaksi ja toteamaan sen perustelluksi
            
         
               —
            
            
               täten kumoamaan Euroopan unionin virkamiehiin sovellettavien henkilöstösääntöjen ja unionin muuhun henkilöstöön sovellettavien palvelussuhteen ehtojen muuttamisesta 22.10.2013 annetun Euroopan parlamentin ja neuvoston asetuksen N:o 1023/2013 siltä osin kuin sillä muutetaan kyseisten henkilöstösääntöjen liitettä X (1 artikla, nro 70)
            
         
               —
            
            
               velvoittamaan vastaajat korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantajat, jotka ovat Euroopan unionin edustustojen sopimussuhteisia toimihenkilöitä ja virkamiehiä, vetoavat kuuteen kanneperusteeseen.
   
               1)
            
            
               Ensimmäinen kanneperuste, joka perustuu Euroopan unionin perusoikeuskirjan (jäljempänä perusoikeuskirja) 20 ja 21 artiklassa sekä 31 artiklan 2 kohdassa tarkoitetun yhdenvertaisuusperiaatteen loukkaamiseen, koska Euroopan unionin virkamiehiin sovellettavien henkilöstösääntöjen ja muuhun henkilöstöön sovellettavien palvelussuhteen ehtojen uudistuksella vähennetään huomattavasti ja yllättävästi kolmansissa maissa työskentelevien virkamiesten ja toimihenkilöiden vuosilomaoikeuksia. Kantajat väittävät, että riidanalaisessa asetuksessa ei oteta huomioon mainittujen virkamiesten ja toimihenkilöiden erityistä tilannetta.
            
         
               2)
            
            
               Toinen kanneperuste, joka perustuu ihmisoikeuksien ja perusvapauksien suojaamiseksi tehdyn yleissopimuksen (jäljempänä EIOS) 8 artiklan sekä perusoikeuskirjan 7 artiklan ja 31 artiklan 2 kohdan rikkomiseen siltä osin kuin unionin henkilöstösääntöjen ja muuhun henkilöstöön sovellettavien palvelussuhteen ehtojen uudistuksella ei kunnioiteta kantajien yksityis- ja perhe-elämän suojaa, koska heidän vuosilomaoikeuksiaan vähennetään lähes puolella ja koska tällä vähentämisellä vaikutetaan perusteettomasti heidän yksityis- ja perhe-elämäänsä.
            
         
               3)
            
            
               Kolmas kanneperuste, joka perustuu suhteellisuusperiaatteen loukkaamiseen.
            
         
               4)
            
            
               Neljäs kanneperuste, joka perustuu luottamuksensuojan periaatteen loukkaamiseen siten, että kolmannessa maassa työskentelyyn liittyvät edut, jotka ovat olleet ratkaisevia kantajien valintojen kannalta, ovat hävinneet yllättävästi virkamiehiin sovellettavien henkilöstösääntöjen liitteen X uudistuksen myötä.
            
         
               5)
            
            
               Viides kanneperuste, joka perustuu virkamiehiin sovellettavien henkilöstösääntöjen 10 artiklan, perusoikeuskirjan 12, 27 ja 28 artiklojen ja EIOS 11 artiklan rikkomiseen puutteellisen tiedottamisen, kuulemisen ja yhteistoiminnan johdosta menettelyssä, joka johti virkamiehiin sovellettavien henkilöstösääntöjen liitteen X uudistukseen.
            
         
               6)
            
            
               Kuudes kanneperuste, joka perustuu hyvän lainsäädännön periaatteiden ja muun muassa huolellisuus- ja perusteluvelvollisuuden loukkaamiseen jättämällä tiedottamatta ja kuulematta asianmukaisesti henkilöstösääntökomiteaa ja ammattiyhdistyksiä menettelyssä, joka johti henkilöstösääntöjen liitteen X uudistukseen, ja jättämällä perustelematta mainittuun liitteeseen liittyvät päätökset.